**Pályázati felhívás**

**a lakóközösségeknek nyújtandó esővízgyűjtő szettek igénylését célzó pályázathoz**

Budapest Főváros VII. kerület Erzsébetváros Önkormányzata Képviselő-testületének …/2023. (III.14.) számú határozatával pályázatot ír ki a LIFE in Runoff – LIFE20 CCA/HU/001774 projekt megvalósítása érdekében

1. **A pályázat kiírásának célja**
   1. A lakosság környezettudatos szemléletének elősegítése, növelése, a csapadékvíz lakossági hasznosítása érdekében az Önkormányzat pályázatot ír ki pályázati felhívás alapján a VII. kerület közigazgatási területén lévő

a) társasházak,

b) lakásszövetkezetek részére.

* 1. A pályázaton elnyerhető esővízgyűjtő edény hozzávetőlegesen 300 liter űrtartalmú, tetővel, csappal és talppal ellátott eszköz. Az ereszcsatorna ejtőcsőhöz való csatlakoztatás - erre a célra alkalmas eszközzel - a nyertes pályázó feladata.
  2. A pályázat a LIFE in Runoff – LIFE20 CCA/HU/001774 azonosítójú program keretösszegéből kerül finanszírozásra, a 2023. évi költségvetésről szóló önk. rendelet alapján rendelkezésre áll.
  3. Keretösszeg: bruttó 4.000.000,- Ft.

1. **Pályázók köre**
   1. A pályázatra Budapest hetedik kerületi társasházak és lakásszövetkezetek pályázhatnak, ingatlanonként legfeljebb 2 db esővízgyűjtő szettre lehet pályázni.
2. **A pályázat kiírása, benyújtása, elbírálása**
   1. A pályázat benyújtása a pályázati adatlap és melléklete (társasházi közgyűlés, lakásszövetkezet határozata) kitöltése és beküldése útján történik, társasházanként legfeljebb 2 db 300 literes esővízgyűjtő tartály szett igényelhető. Az esővízgyűjtő tartály szett tartalma: 300 literes esővízgyűjtő tartály, tartályfedél, csap, talp és összeszerelési útmutató.
   2. Második esővízgyűjtő szettet azzal a feltétellel kaphatja meg a nyertes pályázó, ha a rendelkezésre álló darabszám lekötéséig minden nyertes pályázó megkapta a neki járó egy szettet.
   3. A korlátozottan rendelkezésre álló pályázati keretösszeg miatt az elbírálás során a pályázatok beérkezési sorrendjét vesszük figyelembe értékelési szempontként. A pályázat beérkezését követően a Polgármesteri Hivatal Klímavédelmi és Fenntarthatósági Kabineten keresztül gondoskodik a pályázatok értékeléséről, esetlegesen a hiánypótlásról. A pályázatok benyújthatók a pályázati kiírás meghirdetése napjától, a pályázatok elbírálása társasházanként az első esővízgyűjtő szett tekintetében folyamatos 2023. június 30. napjáig, a második szett estében 2023. június 16. és június 30. napja között esedékes.

**A pályázatok benyújtásának határideje: 2023. június 15.**

* 1. A pályázat kiírója a pályázat elbírálásáról folyamatosan, de legkésőbb 2023. július 10-ig írásban, elektronikus úton tájékoztatja a pályázati résztvevőket, továbbá a pályázat eredményét a helyben szokásos módon nyilvánosságra hozza.

1. **A pályázat általános feltételei**
   1. A Pályázati Adatlap és melléklete letölthetőek az Önkormányzat honlapjáról ([www.erzsebetvaros.hu](http://www.erzsebetvaros.hu)) vagy átvehetők a Polgármesteri Hivatal Erzsébet krt. 6. szám alatti épületének portáján.
   2. A pályázatot a Pályázati Adatlap meghatározott forma szerinti hiánytalan kitöltésével, és az előírt melléklet csatolásával kell benyújtani/feladni/elküldeni.
   3. A pályázat benyújtásának formai és tartalmi előírásai:
2. elektronikusan, azaz ügyfélkapun/cégkapun keresztül (Hivatali kapu elérhetőség: rövid név BPVIIPH KRID kód: 500127390) lehet benyújtani a társasház, lakásszövetkezet képviselője által aláírva, PDF formátumban
3. Kérjük megjelölni: **„Lakossági esővízgyűjtő pályázat 2023.”**
4. a pályázati dokumentáció elemei:

- kitöltött és a közös képviselő által aláírt „Pályázati Adatlap”

- Társasházak esetén a pályázati feltételeknek megfelelő közgyűlési határozat a pályázaton történő részvételről,

- Lakásszövetkezet esetén a pályázati feltételeknek megfelelő határozat a pályázaton történő részvételről.

Érvényes pályázat benyújtásának feltételeként a kitöltött pályázati adatlap mellé az 1. sz. mellékletet minden esetben csatolni szükséges.

1. **Sikeres pályázat esetén támogatottnak nyilatkozatban kell vállalnia az alábbiakat:** 
   1. Az esővízgyűjtő szett átvételének időtartamáról, és helyéről a benyújtott pályázat elbírálását követően kap tájékoztatást a pályázó, akinek kötelezettsége az edény elszállítása a telepítés helyszínére a megadott időtartamon belül. A határidőig át nem vett esővízgyűjtő szetteket az Önkormányzat a tartaléklistán szereplő pályázóknak osztja ki.
   2. A nyertes pályázó a kapott esővízgyűjtő szettet az átvételtől számítva egy hónapon belül beüzemeli, majd legalább 5 éven keresztül esővíz gyűjtésére használja, és az így gyűjtött esővizet hasznosítja. Az Önkormányzat jogosult szúrópróbaszerűen ellenőrizni a helyszínen az esővízgyűjtő szett használatát az átvételtő számított 5 éven belül.
   3. Az esővízgyűjtőt karbantartja, az nem lehet szúnyoglárvák élőhelye. Ennek érdekében a csatorna bevezetést vagy a zárt tetőn, vagy szúnyoghálón keresztül kell kialakítani úgy, hogy nyílt vízfelület ne legyen.
   4. 2023. október 31-ig fényképes beszámolóban bemutatja az esővízgyűjtő szett használatát, bekötésének, és a gyűjtött esővíz hasznosításának módját.
   5. Az esővízgyűjtő szett telepítési helyszíne nem térhet el a pályázatban megadott címtől, a társasház/lakásszövetkezet határain kívülre nem eshet.
   6. A 100 db kiosztásra kerülő esővízgyűjtő szettből kb. 10 db-ot tartályra szerelhető, távolról leolvasható mérőműszerrel lát el az Önkormányzat, a LIFE in Runoff – LIFE20 CCA/HU/001774 programban foglalt célok elérése érdekében. A mérőműszerekkel elvégzett monitoring célja, hogy adatokat biztosítson a gyűjtött csapadékvíz felhasználásáról. A mérőműszer működtetésével kapcsolatban a pályázóknak nincs teendője. A mérőműszerrel ellátott esővízgyűjtőket kapó pályázók vállalják, hogy a mérőműszert nem távolítják el, és biztosítják a hozzáférést, amennyiben javításra vagy elemcserére van szükség.
2. **A pályázattal kapcsolatban** további **felvilágosítást** a Polgármesteri Hivatal Klímavédelmi és Fenntarthatósági Kabinet ad hivatali munkaidőben.

* Név: Huzián Zsófia
* Email: esovizgyujto@erzsebetvaros.hu, Telefonszám: 06-1-462-3437

Budapest, 2023. március 22.

Niedermüller Péter

polgármester

**PÁLYÁZATI ADATLAP**

**A Budapest Főváros VII. kerület Erzsébetváros Önkormányzata Képviselő-testülete által 2023. évben kiírt, lakóközösségeknek nyújtandó esővízgyűjtő szett/-ek igénylése pályázathoz**

Sorszám .......................

1. A pályázó neve:………………………………………………………..…………..………..

Címe: …………………………………………………………………..……………………

Adószáma: ………………………………………………………………………………….

1. A pályázó képviselőjének neve: …………………………………………………...………

Levelezési címe: …………………………………………………………….………………

Telefonszáma: ................................................... Email címe: ………………………………

Értesítés módja: …………………………………………………………….………………

1. Igényelt esővízgyűjtő szettek száma: 1 db □ 2 db □
2. Gyűjtött esővíz tervezett felhasználásának módja (többet is megjelölhet):

a) társasház udvarán található zöldfelület öntözése

b) társasház udvaron található fák öntözése

c) társasház udvarán található cserepes (virágládás) növényeinek öntözése

d) társasház udvarának tisztítása

e) egyéb, mégpedig: ………………………………………………………………..

Hozzájárulok ahhoz, hogy jelen adatlapon rögzített adatokat az információs önrendelkezési jogról és az információszabadságról szóló 2011. évi CXII. törvény (Infotörvény) rendelkezéseit betartva, a támogató Budapest Főváros VII. kerület, Erzsébetváros Önkormányzata, valamint a támogatási döntést előkészítő- és a támogatási döntést meghozó szerv a pályázattal, a pályázati eljárással és a támogatási döntéssel összefüggésben kezelje.

Tudomásul veszem, hogy az Infotörvény 1. számú melléklete alapján a pályázatok alapvető adatai és a pályázatok eredménye az Önkormányzat hivatalos honlapján (www.erzsebetvaros.hu)  nyilvánosságra kerülnek.

Mint a pályázat benyújtója felelősséget vállalok arra vonatkozóan, hogy a pályázati eljárás során általam benyújtott anyagban szereplő természetes személyek adatainak kezelése jogszerűen történt, az érintettek a szükséges tájékoztatást megkapták.

Dátum: 2023. …………………

……………………………………………

pályázó képviselőjének aláírása